
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 712 


8 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της ΥΠΠΟ/ΓΝΟΣ/48921/8.10.98 απόφα¬ 
σης «Σύσταση μη αυτοτελούς Γραφείου Αριθμολα- 


χείων στο Υπουργείο Πολιτισμού». 1 

Χαρακτηρισμός Ιερού Ναού Αγ. Ιωάννη Προδρόμου 
Περιστέρας, επαρχίας Καλαβρύτων Ν. Αχαΐας, ως 

ιστορικού διατηρητέου μνημείου. 2 

Ορισμός μέλους του Δ.Σ. της ΔΕΥΑ Καμποχώρων σε 

πλήρη απασχόληση. 3 

Σύσταση Νομικού Προσώπου στο Δήμο Καρδίτσας με 
την επωνυμία «ΣΧΟΛΙΚΗ ΕΠΙΤΡΟΠΗ 7ου ΓΥΜΝΑ¬ 
ΣΙΟΥ ΚΑΡΔΙΤΣΑΣ». 4 


Τροποποίηση της 11935/96 απόφασης που αφορά τη 
σύσταση Κοινοτικής Επιχείρησης στην τέως Κοινό¬ 
τητα Μορφοβουνίου, όπως αυτή τροποποιήθηκε 
από τις 11894/30.6.97,12913/17.7.97 και 2404/ 


8.3.99 αποφάσεις. 5 

Συγχώνευση Νομικών Προσώπων στο Δήμο Ταμασίου 
σε ένα Νομικό Πρόσωπο με την επωνυμία «ΑΘΛΗ¬ 
ΤΙΚΟΣ ΟΡΓΑΝΙΣΜΟΣ ΔΗΜΟΥ ΤΑΜΑΣΙΟΥ». 6 

Συγχώνευση Νομικών Προσώπων στο Δήμο Ταμασίου 
σε ένα Νομικό Πρόσωπο με την επωνυμία «ΠΟΛΙ¬ 
ΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΤΑΜΑΣΙΟΥ». 7 

Τροποποίηση επωνυμίας και σύνθεσης Δ.Σ. του Νομι¬ 
κού Προσώπου «Σχολική Επιτροπή Β’ Δημοτικού 
Σχολείου - Β και Γ Νηπιαγωγείων Δήμου Νεάπολης» 

Ν. Λασιθίου. 8 

Καθορισμός χρήσης φυσικού αποδέκτη επεξεργα¬ 
σμένων αστικών αποβλήτων Δήμου θέρμου Ν. Αι- 

τωλ/νίας. 9 

Καθορισμός χρήσης φυσικού αποδέκτη των επεξερ¬ 
γασμένων αστικών αποβλήτων Δήμου Κεκροπίας 

Ν.Αιτωλ/νίας. 10 

Απόρριψη αίτησης για χορήγηση Άδειας Μεταλλευτι¬ 
κών Ερευνών σε περιοχή του Νομού Έβρου, του 

ΧΑΤΖΗΑΓΓΕΛΟΥ ΠΛΟΥΜΗ (Β.Ν. 607). 11 

Απόρριψη αίτησης για χορήγηση Άδειας Μεταλλευτι¬ 
κών Ερευνών σε περιοχή του Νομού Έβρου, του 

ΧΑΤΖΗΑΓΓΕΛΟΥ ΠΛΟΥΜΗ (Β.Ν. 606). 12 

Χορήγηση άδειας ασκήσεως επαγγέλματος Κοινωνι¬ 
κής Λειτουργού στην Παπούλη Φωτεινή του Κυριά¬ 
κου. 13 


ΑΠΟΦΑΣΕΙ Σ 

Αριθ. ΥΠΠΟ/ΓΝΟΣ/26271 (1) 

Τροποποίηση της ΥΠΠΟ/ΓΝΟΣ/48921/8.10.98 απόφασης 
«Σύσταση μη αυτοτελούς Γραφείου Αριθμολαχείων 
στο Υπουργείο Πολιτισμού». 

Ο ΥΠΟΥΡΓΟΣ ΠΟΛΙΤΙΣΜΟΥ 

1. Έχοντας υπόψη τις διατάξεις: 

α) Της παραγρ. 6 του άρθρου 21 του Ν. 2085/92 «Ρύ¬ 
θμιση θεμάτων οργάνωσης, λειτουργίας και προσωπικού 
της Δημόσιας Διοίκησης και άλλες διατάξεις» (ΦΕΚ 
170/Α/92). 

β) Του άρθρου 26 του Π.Δ. 941/77 για τον Οργανισμό 
του Υπουργείου Πολιτισμού (ΦΕΚ320/Α/77). 

γ)Τηςπαραγρ. 1 του άρθρου 26του Ν. 1646/86« Μέτρα 
πρόληψης και καταστολήςτης βίας στους αθλητικούς χώ¬ 
ρους και άλλες διατάξεις» (ΦΕΚ Α’ 138), όπως αντικατα- 
στάθηκε με το άρθρο 1 του Ν. 1904/90 «Περί λειτουργίας 
αριθμολαχείου (ΛΟΤΤΟ) και λαχείου (ΠΡΟΤΤΟ) (ΦΕΚ Α’ 
143)» και τροποποιήθηκε και συμπληρώθηκε με το άρθρο 
13του Ν. 1948/91 «Μουσείο Ελληνικών Λαϊκών Ο ργάνων- 
Κέντρο Εθνομουσικολογίας» (ΦΕΚΑ’ 83). 

δ) Της παραγρ, 6 του άρθρου 40 του Ν. 2065/92 « Ανα¬ 
μόρφωση της άμεσης φορολογίας και άλλες διατάξεις» 
(ΦΕΚΑ’ 113). 

ε) Της παραγρ. 24 α και β του άρθρου 7 του Ν. 2557/97 
«θεσμοί, μέτρα και δράσεις πολιτιστικής ανάπτυξης» 
(ΦΕΚΑ’ 271). 

στ) Του άρθρου 27 του Ν. 2081 /92 (ΦΕΚ 154/Α/92), με το 
οποίο προστέθηκε άρθρο 29Α στο Ν. 1558/85 (ΦΕΚ 
137/Α/85), όπως τελικά αντικαταστάθηκε με το άρθρο 1 
του Ν. 2469/97 (ΦΕΚ38/Α/97). 

ζ) Της αριθμ. ΥΠΠΟ/ΓΝΟΣ/48921/8.10.98 απόφασης 
«Σύσταση μη αυτοτελούς Γ ραφείου Αριθμολαχείων στο 
Υπουργείο Πολιτισμού» (ΦΕΚ 1086/Β/16.10.98). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

3. Τις υφιστάμενες επιτακτικές ανάγκες στα πλαίσια της 
χρηστής και αποτελεσματικής διαχείρισης των οικονομι¬ 
κών πόρων του ΥΠΠΟ, αποφασίζουμε: 

1. Τροποποιούμε την αριθμ. ΥΠΠΟ/ΓΝΟΣ/48921/ 
8.10.98 απόφαση «Σύσταση μη αυτοτελούς Γραφείου 





































10196 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμολαχείων στο Υπουργείο Πολιτισμού» (ΦΕΚ 1086/ 
Β/16.10.98), σε ό,τι αφορά στην αρμοδιότητα ελέγχου και 
εκκαθάρισης των δαπανών των Αριθμολαχείων, καθώς 
και τακτοποίησης και απαλλαγής των υπολόγων διαχειρι¬ 
στών, η οποία περιέρχεται σε συλλογικό όργανο που θα 
συγκροτηθεί αρμοδίως. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΓΔΑ/ΑΡΧ/Β1/Φ31/ΚΗΡ/10948/320 (2) 

Χαρακτηρισμός Ιερού Ναού Αγ. Ιωάννη Προδρόμου Πε¬ 
ριστέρας, επαρχίας Καλαβρύτων Ν. Αχαιός, ως ιστο¬ 
ρικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’όψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β/16.1.92) για μεταβίβαση αρμο¬ 
διοτήτων Υπουργού και δικαιώματος υπογραφής «Με 
Εντολή Υπουργού» και δικαιώματος υπογραφής στους Γ. 
Γραμματέα, Ειδ. Γραμματέα, Προϊστάμενους Δ/νσεων, 
Τμημάτων και γραφείων του ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Τον Ν. 2039 ΦΕΚ61/Α/13.4.92 Κύρωση της Σύμβασης 
για την προστασία της αρχιτεκτονικής κληρονομιάς. 

4) Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδας όπως αυτή διατυπώθηκε με 
τηναριθμ. 1/30.1.2001 Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Ιωάννη Προδρό¬ 
μου Περιστέρας, επαρχίας Καλαβρύτων, Νομού Αχαιός 
ως ιστορικό διατηρητέο μνημείο. 

Πρόκειται για μεγάλων διαστάσεων λιθόκτιστο ναό των 
χρόνων της Τουρκοκρατίας, με πλατιά τρίπλευρη αψίδα, 
θύρες εισόδου στη δυτική και νότια πλευρά και μεταγενέ¬ 
στερα προστώο στη νότια πλευρά. 

Η νότια θύρα και το προστώο ανήκουν σε προσθήκη του 
1862. Εσωτερικά διατηρείται γυναικωνίτης σε ψηλότερο 
επίπεδο από το ναό. Στις ΒΔ γωνιά του γυναικωνίτη σώ¬ 
ζονται τοιχογραφίες λαϊκής τεχνοτροπίας που αποδίδο¬ 
νται σε Νεζερίτη ζωγράφο του 18ου αϊ. 

Από τις διατάξεις της απόφασης αυτής δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα θα δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Μαΐου 2001 

Με εντολή Υπουργού 
Ο Προϊστάμενος της Διεύθυνσης 

ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. 1373 (3) 

Ορισμός μέλους του Δ.Σ. της ΔΕΥΑ Καμποχώρων σε 
πλήρη απασχόληση. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡ. ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 3 παρ. 7του Ν. 1069/80 «πε¬ 
ρί κινήτρων για την ίδρυση επιχειρήσεων ύδρευσης και 


αποχέτευσης» όπως τροποποιήθηκαν με τις διατάξεις 
του άρθρου 8 του Ν. 2839/00. 

2) Τηναριθμ. 4/31.1.01 απόφαση - πρόταση του Διοικη¬ 
τικού Συμβουλίου της ΔΕΥΑ Καμποχώρων. 

3) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του πρ/σμού της επι¬ 
χείρησης, ύψους 100.000 δραχμ. μηνιαίως για το τρέχον 
έτος (2001) για την οποία έχει εγγράφει ανάλογη πίστω¬ 
ση στον προϋπολογισμό της επιχείρησης, για δε το επό¬ 
μενο έτος (2002) με την λήξη του οποίου λήγει η θητεία 
της παρούσας Δημοτ. Αρχής, προβλέπεται να προκληθεί 
σε βάρος του προϋπολογισμού της επιχείρησης, δαπάνη 
ύψους 1.200.000 δρχμ., για την οποία θα εγγράφει σχετι¬ 
κή πίστωση στον ανάλογο κωδικό αυτού, αποφασίζουμε: 

Ορίζουμε το μέλος του Διοικητικού Συμβουλίου της 
ΔΕΥΑ Καμποχώρων Παπασταμάτη Ιωάννη σε πλήρη απα¬ 
σχόληση στην επιχείρηση με τις ακόλουθες αρμοδιότη¬ 
τες: 

1. Να παρακολουθεί την εμπρόθεσμο είσπραξη των εν 
γένει πόρων της επιχείρησης και να εισηγείται στο Δ.Σ. τις 
ενέργειες και τα μέτρα που θα λαμβάνονται σε περιπτώ¬ 
σεις καθυστερήσεων. 

2. Να συντονίζει τις ενέργειες αποκατάστασης βλαβών 
στα δίκτυα ύδρευσης και αποχέτευσης ως και τη λειτουρ¬ 
γία του βυτίου αποχέτευσης. 

3. Να επιβλέπει την ακριβή λήψη ενδείξεων υδρομετρη¬ 
τών ως και του ελέγχου επαναμέτρησης τούτων. 

4. Να εισηγείται στο συμβούλιο για την αγορά νέων υλι¬ 
κών και ανταλλακτικών ως και παραγγελιών για αγορές 
εξοπλισμού και υλικών όλων των τμημάτων και 

5. Να επιβλέπει την αστυνόμευση των δικτύων ύδρευ¬ 
σης και αποχέτευσης και να εισηγείται σχετικά στο διοι¬ 
κητικό Συμβούλιο. 

Η αμοιβή του ανωτέρω ορίζεται στις 100.000 δρχ. μηνι¬ 
αίως. 

Η απόφαση αυτή θα προκαλέσει συνολικά δαπάνη 
2.400.000 δρχ. περίπου στους προϋπολογισμούς των 
ετών 2001 και 2002 της επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 15 Μαΐου 2001 

Με εντολή Γ ενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

-♦- 

Αριθ. 2139 (4) 

Σύσταση Νομικού Προσώπου στο Δήμο Καρδίτσας με την 
επωνυμία «ΣΧΟΛΙΚΗ ΕΠΙΤΡΟΠΗ 7ου ΓΥΜΝΑΣΙΟΥ 
ΚΑΡΔΙΤΣΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Του Ν. 2503/1997 (ΦΕΚ 107/Α’) «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις: 

Α) Του άρθρου 203 του Δημοτικού και Κοινοτικού Κώδι¬ 
κα (Π.Δ/τος 410/95). 

Β) Του άρθρου 5 του Ν. 1894/90 (Φ.Ε.Κ. 110/Α/27.8.90) 

«Για την Ακαδημία Αθηνών και άλλες διατάξεις», με τις 
οποίες συνιστώνται δημοτικά και κοινοτικά νομικά πρό¬ 
σωπα με την επωνυμία «Σχολικές Επιτροπές» διεπόμενα 
από τις διατάξεις του Π.Δ/τος 410/95. 

3. Τις διατάξεις του άρθρου 29 Ατού Ν. 1558/85 σχετι¬ 
κά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

4. Την αριθ. 385/2001 απόφαση του Δημοτικού Συμβου¬ 
λίου Δήμου Καρδίτσας, με την οποία αποφασίζεται η σύ¬ 
σταση ιδίου νομικού προσώπου με την επωνυμία: «ΣΧΟ¬ 
ΛΙΚΗ ΕΠΙΤΡΟΠΗ 7ου ΓΥΜΝΑΣΙΟΥ ΚΑΡΔΙΤΣΑΣ», το οποίο 
διέπεται από τις διατάξεις του Π.Δ/τος 410/95, αποφασί¬ 
ζουμε: 

1. Συστήνουμε στο Δήμο Καρδίτσας νομικό πρόσωπο 
με την επωνυμία: «ΣΧΟΛΙΚΗ ΕΠΙΤΡΟΠΗ 7ου ΓΥΜΝΑΣΙΟΥ 
ΚΑΡΔΙΤΣΑΣ» διεπόμενο από τις διατάξεις του Π. Δ/τος 
410/95, το οποίο θα τελεί υπό την εποπτεία του Δήμου 
Καρδίτσας. 

2. ΣΚΟΠΟΣ του νομικού προσώπου είναι: 

• Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.α. 

• Η καταβολή της αμοιβής στις καθαρίστριες του σχο¬ 
λείου. 

• Η εκτέλεση μικρών έργων για επισκευή και συντήρη¬ 
ση των διδακτηρίων. 

• Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστάσε¬ 
ων. 

• Η ανάθεση της λειτουργίας του σχολικού κυλικείου 
και η διαχείριση των εσόδων που προέρχονται από αυτό. 

• Η φροντίδα για την εξεύρεση άλλων πόρων και ο εφο¬ 
διασμός του σχολείου με έπιπλα και σκεύη, με βιβλία για 
τη σχολική βιβλιοθήκη από τον ΟΣΚ και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικήςλειτουργίαςτων σχο¬ 
λικών μονάδων. 

3. ΠΟΡΟΙ του νομικού προσώπου είναι: 

• Η ετήσια επιχορήγηση του Δήμου. 

• Η ετήσια επιχορήγηση του Κράτους. 

• Κάθε είδους εισφορές, κληρονομιές, κληροδοσίες. 

• Εισπράξεις από το αντίτιμο των παρεχομένων υπηρε¬ 
σιών ή πραγμάτων. 

• Πρόσοδοι από την περιουσία του και το προϊόν εκποί¬ 
ησης περιουσιακών στοιχείων. 

• Έσοδα από την εκμετάλλευση του σχολικού κυλικεί¬ 
ου και από κάθε άλλη νόμιμη πηγή. 

4. ΠΕΡΙΟΥΣΙΑ προς το παρόν δεν αφιερώνεται στο νο¬ 
μικό πρόσωπο. 

5. ΔΙΟΙΚΗΣΗ: Το νομικό πρόσωπο διοικείται από πεντα¬ 
μελές (δμελές) Διοικητικό Συμβούλιο αποτελούμενο από: 

• Ένα (1) Δημοτικό Συμβούλιο με τον αναπληρωτή του 
που ορίζεται με απόφαση του Δημοτικού Συμβουλίου, ως 
Πρόεδρο 

• Ένα (1) Δημοτικό Σύμβουλο με τον αναπληρωτή του 
που ορίζεται με απόφαση του Δημοτικού Συμβουλίου. 

• Τον εκάστοτε Διευθυντή του 7ου Γυμνασίου Καρδί¬ 
τσας. 

• Ένα (1) εκπρόσωπο του Συλλόγου γονέων και κηδε¬ 
μόνων του 7ου Γυμνασίου Καρδίτσας, με τον αναπληρω¬ 
τή του. 


• Ένα (1) εκπρόσωπο των μαθητικών Κοινοτήτων του 
7ου Γ υμνασίου Καρδίτσας. 

Σε περίπτωση που δεν έχει συσταθεί Σύλλογος γονέων 
και κηδεμόνων ο εκπρόσωπος των γονέων και κηδεμόνων 
ορίζεται από το Δημοτικό Συμβούλιο με σχετική απόφαση 
του. 

6. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας δημοτικής περιόδου. Η θη¬ 
τεία των μελών του Δ.Σ. ακολουθεί τη δημοτική περίοδο. 
Το Διοικητικό Συμβούλιο εκλέγει Αντιπρόεδρο και Γραμ- 
ματέα. 

7. Το νομικό πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του Δι¬ 
οικητικού Συμβουλίου κι όταν αυτός απουσιάζει ή κωλύε¬ 
ται από τον Αντιπρόεδρο. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου, το 
ύψος της οποίας δεν δύναται να προβλεφθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 19 Φεβρουάριου 2001 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 2091 (5) 

Τροποποίηση της 11935/96 απόφασης που αφορά τη σύ¬ 
σταση Κοινοτικής Επιχείρησης στην τέως Κοινότητα 
Μορφοβουνίου όπως αυτή τροποποιήθηκε από τις 
11894/30.6.97,12913/17.7.97 και 2404/8.3.99 αποφά¬ 
σεις. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 .Του Ν. 2503/1997 (ΦΕΚ107/Α/) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις των άρθρων 277 κ’ 278 του Δημοτικού κ’ 
Κοινοτικού Κώδικα (Π. Δ/γμα 410/95). 

3 Τις διατάξεις του άρθρου 16του Ν. 2539/97. 

4. Τις διατάξεις του άρθρου 29Ατου Ν. 1558/85 σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις. 

5. Την 11935/25.7.96 απόφασή μας με την οποία συστά- 
θηκε στην τέως Κοινότητα Μορφοβουνίου Κοινοτική Επι¬ 
χείρηση με την επωνυμία: «ΚΟΙΝΟΤΙΚΗ ΕΠΙΧΕΙΡΗΣΗ 
ΤΟΥΡΙΣΜΟΥ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΜΟΡΦΟΥ- 
ΒΟΥΝΙΟΥ (ΚΕΤΠΑΜ)», και η οποία δημοσιεύθηκε στο 
αριθμ. 800/Β/3.9.96 Φ.Ε.Κ. 

6. Τις 57/97, 74/97 και 3/99 αποφάσεις του Κοινοτικού 
Συμβουλίου της τέως Κοινότητας Μορφοβουνίου και Δη¬ 
μοτικού Συμβουλίου Δήμου Πλαστήρα, αντίστοιχα, με τις 
οποίες τροποποιήθηκε η 80/96 απόφαση σύστασης της 
ανωτέρω Επιχείρησης. 

7. Την απόφαση 149/2000 του Δημοτικού Συμβουλίου 
του Δήμου Πλαστήρα με την οποία αποφασίζεται η τρο¬ 
ποποίηση της 80/96 απόφασης της τέως Κοινότητας 
Μορφοβουνίου, η οποία νομιμοποιήθηκε με την 11935/96 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


απόφασή μας, ως προς: α) Το άρθρο 1 και την επωνυμία 
της Επιχείρησης η οποία από «ΚΟΙΝΟΤΙΚΗ ΕΠΙΧΕΙΡΗΣΗ 
ΤΟΥΡΙΣΜΟΥ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΜΟΡΦΟ- 
ΒΟΥΝΙΟΥ (ΚΕΤΠΑΜ)» γίνεται «ΔΗΜΟΤΙΚΗ ΕΠΙΧΕΙΡΗΣΗ 
ΤΟΥΡΙΣΜΟΥ, ΠΟΛΙΤΙΣΤΙΚΗΣ ΑΝΑΠΤΥΞΗΣ ΚΑΙ ΚΟΙΝΩΝΙ¬ 
ΚΗΣ ΜΕΡΙΜΝΑΣ (Δ.Ε.Τ.Π.Α.Κ.Μ.) ΔΗΜΟΥ ΠΛΑΣΤΗΡΑ». 
β) Το άρθρο 2 όπου στους σκοπούς προστίθενται παρ. θ) 
και ι), ως κατωτέρω: θ) Κοινωνική μέριμνα και φροντίδα 
για κάθε δημότη οποιασδήποτε ηλικίας που χρειάζεται 
κοινωνική υποστήριξη και συνδρομή, ι) Η υλοποίηση 
πάσης φύσεως προγραμμάτων κοινωνικής μέριμνας, η 
συνεργασία με αρμόδιες υπηρεσίες και ιδιώτες με σκοπό 
την κοινωνική αλληλεγγύη και συνδρομή. 

8. Την από 12.12.2000 οικονομοτεχνική μελέτη, την 
οποία εγκρίνει ομόφωνα το Δημοτικό Συμβούλιο Δήμου 
Πλαστήρα, αποφασίζουμε: 

Εγκρίνουμε την 149/2000 απόφαση του Δημοτικού Συμ¬ 
βουλίου Δήμου Πλαστήρα, με την οποία τροποποιείται 
η 80/96 απόφαση του Κοινοτικού Συμβουλίου της τέως 
Κοινότητας Μορφοβουνίου, όπως αυτή τροποποιήθηκε 
με τις 57/97, 74/97 και 3/99 αποφάσεις του Κοινοτικού 
Συμβουλίου της τέως Κοινότητας Μορφοβουνίου και 
Δημοτικού Συμβουλίου αντίστοιχα μόνο κατά το μέρος 
που αφορά τα άρθρα 1 και 2, ως εξής: 

Α. Στο άρθρο 1 αλλάζει η επωνυμία της Επιχείρησης 
όπου από «ΚΟΙΝΟΤΙΚΗ ΕΠΙΧΕΙΡΗΣΗ ΤΟΥΡΙΣΜΟΥ ΚΑΙ 
ΠΟΛΙΤΙΣΤΙΚΗΣ ΑΝΑΠΤΥΞΗΣ ΜΟΡΦΟΒΟΥΝΙΟΥ (ΚΕΤ¬ 
ΠΑΜ)» γίνεται «ΔΗΜΟΤΙΚΗ ΕΠΙΧΕΙΡΗΣΗ ΤΟΥΡΙΣΜΟΥ, 
ΠΟΛΙΤΙΣΤΙΚΗΣ ΑΝΑΠΤΥΞΗΣ ΚΑΙ ΚΟΙΝΩΝΙΚΗΣ ΜΕΡΙ¬ 
ΜΝΑΣ (Δ.Ε.Τ.Π.Α.Κ.Μ.) ΔΗΜΟΥ ΠΛΑΣΤΗΡΑ». 

Β. Στο άρθρο 2 (ΣΚΟΠΟΙ της Επιχείρησης) προστίθε¬ 
νται παρ. θ) και ι), ως κατωτέρω: 

θ) Κοινωνική μέριμνα και φροντίδα για κάθε δημότη 
οποιασδήποτε ηλικίας που χρειάζεται κοινωνική υποστή¬ 
ριξη και συνδρομή. 

ι) Η υλοποίηση πάσης φύσεως προγραμμάτων κοινωνι¬ 
κής μέριμνας, η συνεργασία με αρμόδιες υπηρεσίες και 
ιδιώτες με σκοπό την κοινωνική αλληλεγγύη και συνδρομή. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Πλα¬ 
στήρα. 

Κατά τα λοιπά ισχύει η 80/96 απόφαση του Κοινοτικού 
Συμβουλίου της τέως Κοινότητας Μορφοβουνίου, όπως 
αυτή έχει τροποποιηθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 15 Φεβρουάριου 2001 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 3336 (6) 

Συγχώνευση Νομικών Προσώπων στο Δήμο Ταμασίου σε 
ένα Νομικό Πρόσωπο με την επωνυμία «ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΤΑΜΑΣΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Το Ν. 2503/1997 (ΦΕΚ 107/Α) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 


2. Τις διατάξεις της παρ. 6 του άρθρου 203 του Δημοτι¬ 
κού και Κοινοτικού Κώδικα (Π.Δ410/95), σύμφωνα με τις 
οποίες είναι δυνατή η συγχώνευση δημοτικών ή κοινοτι¬ 
κών νομικών προσώπων αυτού του άρθρου, τα οποία 
έχουν συσταθεί με οποιοδήποτε τρόπο και ανήκουν στο 
δήμο ή κοινότητα, σε ένα νομικό πρόσωπο 

3. Τις διατάξεις του άρθρου 29 Ατού Ν. 1558/ 85 σχετι¬ 
κά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

4. Την 19/2001 απόφαση του Δημοτικού Συμβουλίου 
Δήμου Ταμασίου, με την οποία αποφασίζεται η συγχώ¬ 
νευση όλων των εν λειτουργία ομοειδών Νομικών Προ¬ 
σώπων Αθλητικών Οργανισμών, του Δήμου Ταμασίου τα 
οποία έχουν συσταθεί από τις πρώην Κοινότητες ήτοι: 

Α. Ν.Π. Αθλητικός Οργανισμός Γραμματικού (ΦΕΚ 114/ 
Β/26.2.1997). 

Β. Ν.Π. Αθλητικός Οργανισμός Ασημοχωρίου (ΦΕΚ585/ 
Β/17.7.1996). 

Γ. Ν.Π. Αθλητικός Οργανισμός Αχλαδιάς (ΦΕΚ 362/Β/ 
6.5.1997). 

Δ. Ν.Π. Αθλητικός ΟργανισμόςΛεονταρίου (ΦΕΚ769/Β/ 
28.8.1996), σε ένα Νομικό Πρόσωπο με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΤΑΜΑΣΙΟΥ», το 
οποίο διέπεται από τις διατάξεις του Π.Δ/τος410/95, απο¬ 
φασίζουμε: 

1. Την συγχώνευση όλων των Νομικών Προσώπων, 
Αθλητικών Οργανισμών, του Δήμου Ταμασίου, τα οποία 
συστάθηκαν από τις πρώην Κοινότητες ήτοι: 

Α. Ν.Π. Αθλητικός Οργανισμός Γραμματικού (Φ.Ε.Κ. 
114/Β/26.2.1997). 

Β. Ν.Π. Αθλητικός Οργανισμός Ασημοχωρίου (Φ.Ε.Κ 
585/Β/17.7.1996). 

Γ. Ν.Π. Αθλητικός Οργανισμός Αχλαδιάς (Φ.Ε.Κ. 362/ 
Β/06.5.1997). 

Δ. Ν.Π. Αθλητικός Οργανισμός Λεονταρίου (Φ.Ε.Κ. 769/ 
Β/28.8.1996), 

σε ένα Νομικό Πρόσωπο με την επωνυμία: «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΤΑΜΑΣΙΟΥ» διεπόμενο από 
τις διατάξεις του Π.Δ/τος 410/95, το οποίο θα τελεί υπό 
την εποπτείατου Δήμου Ταμασίου και θα έχει ως έδρατου 
την έδρατου Δήμου Ταμασίου. 

2. ΣΚΟΠΟΙ του Νομικού Προσώπου είναι: 

• Η δημιουργία και λειτουργία αθλητικών κέντρων, 
πάρκων, γυμναστηρίων, χώρων αθλοπαιδιών και γυμνα¬ 
στικής ώστε να καλύπτονται οι ανάγκες των δημοτών και 
ιδιαίτερα των νέων. 

• Η προώθηση όλωντων μορφών αθλητισμού και αθλη¬ 
μάτων. 

• Η ανάπτυξη του μαζικού αθλητισμού , για να καλυ¬ 
φθούν οι ανάγκες κατά ηλικία, ενδιαφέροντα κ.λ.π. 

• Η προαγωγή και ανάπτυξη του αθλητισμού. 

• Η οργάνωση ατομικών και ομαδικών προσπαθειών 
άθλησης για την ανάπτυξη του πνεύματος συναδέλφω¬ 
σης και αλληλεγγύης των νέων, της διατήρησης και βελ¬ 
τίωσης των φυσικών ικανοτήτων και γενικά της αξιοποίη¬ 
σης σύμφωνα με τις βασικές αρχές του αθλητικού πνεύ¬ 
ματος. 

• Η εφαρμογή ειδικών προγραμμάτων του Δήμου. 

3. ΠΕΡΙΟΥΣΙΑ: προς το παρόν δεν αφιερώνεται στο Νο¬ 
μικό Πρόσωπο. 

4. ΠΟΡΟΙ του Νομικού Προσώπου θα είναι: 

• Η ετήσια επιχορήγηση του Δήμου, η οποία θα καλύ¬ 
πτει τουλάχιστον τα λειτουργικά έξοδα. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

• Η κάθε είδους επιχορήγηση από τα Υπουργεία .συν¬ 
δρομές, εισφορές, δωρεές, κληρονομιές, κληροδοσίες, 
καθώς επίσης και κάθε άλλη νόμιμη πρόσοδος. 

5. ΔΙΟΙΚΗΣΗ: Το Νομικό Πρόσωπο θα διοικείται από 
επταμελές (7μελές) Διοικητικό Συμβούλιο που θα αποτε- 
λείται από: 

Α. Τρεις (3) Δημοτικούς Συμβούλους, οι οποίοι θα ορί¬ 
ζονται, μαζί με τους αναπληρωτές τους, από το Δημοτικό 
Συμβούλιο, έκτων οποίων ο ένας θα ορίζεται Πρόεδρος. 

Β. Τέσσερις (4) δημότες κάτοικοιτου Δήμου οι οποίοι θα 
έχουν δράση και γνώσεις σχετικές με τους σκοπούς του 
Ν.Π. και θα ορίζονται, μαζί με τους αναπληρωτές τους, με 
απόφαση του Δημοτικού Συμβουλίου. 

• Η θητεία των μελών του Διοικητικού Συμβουλίου του 
Νομικού Προσώπου ακολουθεί τη δημοτική περίοδο. 

• Το Διοικητικό Συμβούλιο στην πρώτη του συνεδρίαση 
εκλέγει από τα μέλη του τον Αντιπρόεδρο και τον Γραμ- 
ματέα. 

• Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

• Από την δημοσίευση της ανωτέρω απόφασης για την 
συγχώνευση στην Εφημερίδα της Κυβέρνησης, το νέο 
Νομικό Πρόσωπο στο οποίο συγχωνεύθηκαν τα άλλα, 
υποκαθίσταται αυτοδικαίως και χωρίς καμμιά άλλη διατύ¬ 
πωση, σε όλα εν γένει τα δικαιώματα και τις υποχρεώσεις 
των συγχωνευθέντων Νομικών Προσώπων εξομοιούμενο 
με καθολικό διάδοχο. 

• Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Ταμα- 
σίου, το ύψος της οποίας δεν μπορεί να προσδιοριστεί. 

• Με την παρούσα απόφαση καταργούνται τα συγχω- 
νευθέντα Νομικά Πρόσωπα που είχαν συσταθεί από τις 
πρώην Κοινότητες Γραμματικού, Ασημοχωρίου, Αχλα¬ 
διάς και Λεονταρίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 23 Μαρτίου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 3335 (7) 

Συγχώνευση Νομικών Προσώπων στο Δήμο Ταμασίου σε 
ένα Νομικό Πρόσωπο με την επωνυμία «ΠΟΛΙΤΙΣΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΤΑΜΑΣΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Το Ν. 2503/1997 (ΦΕΚ 107/Α) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις της παρ. 6 του άρθρου 203 του Δημοτι¬ 
κού και Κοινοτικού Κώδικα (Π.Δ 410/95), σύμφωνα με τις 
οποίες είναι δυνατή η συγχώνευση δημοτικών ή κοινοτι¬ 
κών νομικών προσώπων αυτού του άρθρου, τα οποία 
έχουν συσταθεί με οποιοδήποτε τρόπο και ανήκουν στο 
δήμο ή κοινότητα, σε ένα νομικό πρόσωπο. 

3. Τις διατάξεις του άρθρου 29Ατου Ν. 1558/85 σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις. 


4. Την 18/2001 απόφαση του Δημοτικού Συμβουλίου 
Δήμου Ταμασίου με την οποία αποφασίζεται η συγχώνευ¬ 
ση όλωντωνενλειτουργίαομοειδών Νομικών Προσώπων 
Πολιτιστικών Κέντρων, του Δήμου Ταμασίου τα οποία 
έχουν συσταθεί από τις πρώην Κοινότητες ήτοι: 

Α. Ν.Π. Πολιτιστικό Κέντρο Γραμματικού (ΦΕΚ 114/Β/ 

26.2.1997). 

Β. Ν.Π. Πολιτιστικό Κέντρο Ασημοχωρίου (ΦΕΚ 538/Β/ 

5.7.1996) . 

Γ. Ν.Π. Πολιτιστικό Κέντρο Αχλαδιάς (ΦΕΚ 362/Β/ 

6.5.1997) . 

Δ. Ν.Π. Πολιτιστικό Κέντρο Λεονταρίου (ΦΕΚ 721/Β/ 

22.8.1996) , 

σε ένα Νομικό Πρόσωπο με την επωνυμία «ΠΟΛΙΤΙΣΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΤΑΜΑΣΙΟΥ» το οποίο διέπε- 
ται από τις διατάξεις του Π. Δ/τος410/95, αποφασίζουμε: 

1. Την συγχώνευση όλων των Νομικών Προσώπων, Πο¬ 
λιτιστικών Κέντρων, του Δήμου Ταμασίου, τα οποία συ- 
στάθηκαν από τις πρώην Κοινότητες ήτοι: 

Α. Ν.Π. Πολιτιστικό Κέντρο Γραμματικού (Φ.Ε.Κ. 114/Β/ 

26.2.1997) . 

Β. Ν.Π. Πολιτιστικό Κέντρο Ασημοχωρίου (Φ.Ε.Κ. 
538/Β/5.7.1996). 

Γ. Ν.Π. Πολιτιστικό Κέντρο Αχλαδιάς (Φ.Ε.Κ. 362/Β/ 

6.5.1997) . 

Δ. Ν.Π. Πολιτιστικό Κέντρο Λεονταρίου (Φ.Ε.Κ. 721/ 
Β/22.8), 

σε ένα Νομικό Πρόσωπο με την επωνυμία: «ΠΟΛΙΤΙΣΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΤΑΜΑΣΙΟΥ» διεπόμενο από 
τις διατάξεις του Π. Δ/τος 410/95, το οποίο θα τελεί υπό 
την εποπτεία του Δήμου Τ αμασίου και θα έχει ως έδρα του 
την έδρα του Δήμου Ταμασίου . 

2. ΣΚΟΠΟΙ του Νομικού Προσώπου είναι: 

• Η ανάπτυξη πνευματικών και πολιτιστικών γενικά εκ¬ 
δηλώσεων. 

• Η δημιουργία πνευματικών κέντρων, χώρων διαλέξε¬ 
ων - ομιλιών, θεατρικών παραστάσεων και κινηματογρα¬ 
φικών προβολών. 

• Η συγκέντρωση και καταγραφή των ιστορικών λαο- 
γραφικών και πολιτιστικών στοιχείων. 

• Η δημιουργία - οργάνωση και λειτουργία μουσείων 
Ιστορίας, Λαογραφίας, Εικαστικών Τεχνών κ.λ.π. 

• Η πολιτιστική συνεργασία με φορείς Τοπικής Αυτοδι¬ 
οίκησης της Ελλάδας, της Ευρωπαϊκής Ένωσης και του 
Εξωτερικού γενικά. 

• Η οργάνωση εκδηλώσεων - διαλέξεων και συζητήσε¬ 
ων με πολιτιστικό και κοινωνικό περιεχόμενο. 

• Η δημιουργία και συγκρότηση ομάδων εργασίας οι 
οποίες μπορούν να εξελεγχθούν σε τμήματα πολιτιστικής 
δημιουργίας (χορευτικό, μουσικό, θεατρικό κ.λ.π.). 

• Κάθε πολιτιστική δραστηριότητα που έχει άμεση σχέ¬ 
ση μετά συμφέροντα του Οργανισμού και η οποία εξειδι¬ 
κεύεται στην επιμέλεια της εκλογής κάθε υλικού μέσου 
που έχει σχέση με θέατρο, κινηματογράφο, μουσική, χο¬ 
ρό, πνευματικά παιχνίδια, εικαστικές τέχνες, λαογραφία, 
τραγούδι, φωτογραφία κ.λ.π. 

• Η δημιουργία Κέντρου Νεότητας και 

• Οι έντυπες εκδόσεις πολιτιστικού χαρακτήρα. 

3. ΠΕΡΙΟΥΣΙΑ: προς το παρόν δεν αφιερώνεται στο Νο¬ 
μικό Πρόσωπο. 

4. ΠΟΡΟΙ του Νομικού Προσώπου θα είναι: 

• Η ετήσια επιχορήγηση του Δήμου, η οποία θα καλύ¬ 
πτει τουλάχιστον τα λειτουργικά έξοδα. 

• Η κάθε είδους επιχορήγηση από τα Υπουργεία, συν¬ 
δρομές, εισφορές, δωρεές, κληρονομιές, κληροδοσίες, 
καθώς επίσης και κάθε άλλη νόμιμη πρόσοδος. 

5. ΔΙΟΙΚΗΣΗ: Το Νομικό Πρόσωπο θα διοικείται από 
επταμελές (7μελές) Διοικητικό Συμβούλιο, που θα απο- 
τελείται από: 

Α. Τρεις (3) Δημοτικούς Συμβούλους, οι οποίοι θα ορί¬ 
ζονται, μαζί με τους αναπληρωτές τους, από το Δημοτικό 
Συμβούλιο, έκτων οποίων ο ένας θα ορίζεται Πρόεδρος. 

Β. Τέσσερις (4) δημότες κάτοικοι του Δήμου, οι οποίοι 
θα έχουν δράση και γνώσεις σχετικές με τους σκοπούς 
του Ν.Π. και θα ορίζονται, μαζί με τους αναπληρωτές 
τους, με απόφαση του Δημοτικού Συμβουλίου. 

• Η θητεία των μελών του Διοικητικού Συμβουλίου του 
Νομικού Προσώπου ακολουθεί τη δημοτική περίοδο. 

• Το Διοικητικό Συμβούλιο στηνπρώτη του συνεδρίαση 
εκλέγει από τα μέλη του τον Αντιπρόεδρο και τον Γραμ- 
ματέα. 

• Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

• Από την δημοσίευση της ανωτέρω απόφασης για την 
συγχώνευση στην Εφημερίδα της Κυβέρνησης, το νέο 
Νομικό Πρόσωπο στο οποίο συγχωνεύθηκαν τα άλλα, 
υποκαθίσταται αυτοδικαίως και χωρίς καμία άλλη διατύ¬ 
πωση, σε όλα εν γένειτα δικαιώματα και τις υποχρεώσεις 
των συγχωνευθέντων Νομικών Προσώπων εξομοιούμενο 
με καθολικό διάδοχο. 

• Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Ταμα- 
σίου, το ύψος της οποίας δεν μπορεί να προσδιοριστεί. 

• Με την παρούσα απόφαση καταργούνται τα συγχω- 
νευθέντα Νομικά Πρόσωπα που είχαν συσταθεί από τις 
πρώην Κοινότητες Γραμματικού, Ασημοχωρίου, Αχλα¬ 
διάς και Λεονταρίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 23 Μαρτίου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 3203 (8) 

Τροποποίηση επωνυμίας και σύνθεσης Δ.Σ. του Νομικού 
Προσώπου «Σχολική Επιτροπή Β’ Δημοτικού Σχολείου 
- Β και Γ Νηπιαγωγείων Δήμου Νεάπολης» Ν. Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π .Δ. 410/95 (Δ. Κ. Κ.) 
και του άρθρου 5 παρ 8 του Ν. 1894/90 «Για την Ακαδημία 
Αθηνών και άλλες εκπ/κές διατάξεις». 

2. Την 5972/13.8.1998 απόφαση του Γενικού Γραμμα¬ 
τέα Περιφέρειας Κρήτης «Ορισμός Εισηγητών και μετα¬ 
βίβαση εξουσίας υπογραφής «Με Εντολή Γενικού Γραμ¬ 
ματέα» αποφάσεων, εγγράφων, και άλλων πράξεων στον 
Γενικό Διευθυντή, στους Προϊσταμένους Διευθύνσεων 
και Προϊσταμένους Τμημάτων και Γ ραφείων των Υπηρε¬ 
σιών της Περιφέρειας». 

3. Την 7922/1990 απόφαση του Νομάρχη Λασιθίου περί 


σύστασης ίδιου Νομικού Προσώπου με την επωνυμία 
«Σχολική Επιτροπή Β' Δημοτικού Σχολείου - Β’ και Γ’ Νη¬ 
πιαγωγείων». 

4. Το Φ361, 23/61/Δ1/2541/25.5.2000 έγγραφο του 
ΥΠ.Ε.Π.Θ. με το οποίο τα Νηπιαγωγεία 1 ο και 3ο Νεάπο¬ 
λης συγχωνεύονται σε ένα με την επωνυμία 2/θ Ιο Νηπια¬ 
γωγείο Νεάπολης. 

5. Την 330/00 απόφαση του Δ.Σ. Νεάπολης με την οποία 
τροποποιείται η επωνυμία και η σύνθεση των Σχολικών 
Επιτροπών. 

6. Την απόφαση του Δ. Σ. Δήμου Νεάπολης με την οποία 
συμπληρώνουν την 330/2001 όμοια απόφαση, αποφασί¬ 
ζουμε: 

Τροποποιούμε την 7922/12.7.1990 απόφαση του Νο¬ 
μάρχη Λασιθίου περί σύστασης ίδιου Νομικού Προσώπου 
με την επωνυμία «Σχολική Επιτροπή Β' Δημοτικού Σχολεί¬ 
ου - Β’ και Γ Νηπιαγωγείων» και τη σύσταση του Δ.Σ. και 
συγκεκριμένα: 

Α. Συστήνουμε στο Νομό Λασιθίου ίδιο Νομικό πρόσω¬ 
πο με την επωνυμία Σχολική Επιτροπή Β’ Δημοτικού Σχο¬ 
λείου - Β’ Νηπιαγωγείου Νεάπολης». 

Β.Το Νομικό Πρόσωπο διοικείται από πενταμελές (5) Δι¬ 
οικητικό Συμβούλιο αποτελούμενο από: 

1. Τον εκάστοτε Δήμαρχο ή ένα Δημοτικό Σύμβουλο 
που ορίζεται από το Δήμαρχο, ως Πρόεδρο. 

2. Τον εκάστοτε Διευθυντή του Β’ Δημοτικού Σχολείου. 

3. Τον εκάστοτε Διευθυντή του Β’ Νηπιαγωγείου. 

4. Τον εκπρόσωπο του Συλλόγου γονέων - κηδεμόνων 
του Β’ Δημοτικού Σχολείου. 

5. Τον εκπρόσωπο του Συλλόγου γονέων - κηδεμόνων 
του Β’ Νηπιαγωγείου. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Νεάπολης. 

Κατά τα λοιπά ισχύει η 7922/12.7.1990 απόφαση του 
Νομάρχη Λασιθίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 8 Μαΐου 2001 

Ο Γ ενικός Γ ραμματέας Περιφέρειας 
ΑΘΑΝ. ΚΑΡΟΥΝΤΣΟΣ 

-*- 

Αριθ. οικ. 1560 (9) 

Καθορισμός χρήσης φυσικού αποδέκτη επεξεργασμέ¬ 
νων αστικών αποβλήτων Δήμου Θέρμου Ν. Αιτωλ/νίας. 

Ο ΝΟΜΑΡΧΗΣ 
ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

I. Την Υγ/κή Δ/ξη Ε1β/221/65 (ΦΕΚ 138τ.β./24.2.65). 

II. Το Ν. 1650/86 (ΦΕΚ 160τ.α./86). 

III. ΤηνΥ.Α. 69269/90 (ΦΕΚ 678/τ.β). 

IV. Την Κ.Υ.Α. 46399/1352/86 (ΦΕΚ438/Β786). 

V. Το από 12.1.01 πρακτικό της Επιτροπής Καθορισμού 
Αποδέκτη σύμφωνα με την 3459/13.12.00 Νομ. απόφαση, 
αποφασίζουμε: 

1. Καθορίζουμε ως φυσικό αποδέκτη των επεξεργασμέ¬ 
νων λυμάτων του Δ.Δ. Θέρμου του Δήμου Θέρμου, το 
χείμμαρο Θέρμου που περνά παραπλεύρως των εγκα¬ 
ταστάσεων καθαρισμού των λυμάτων και καταλήγει στη 
Λίμνη Τριχωνίδα. 

2. Ανώτερα χρήση υδάτινου αποδέκτη (γλυκέα ύδ.). 

Προσδιορίζουμε την ανωτέρας τάξης χρήση των υδά- 

τωντουχειμμάρου Θέρμου ως ύδατα δι’ ύδρευση και πά¬ 
σα ετέρα χρήση κατόπιν επεξεργασίας ισοδυνάμου προς 
κροκύδωση μετά καθιζήσεως, διυλίσεως και απολυμάν- 
σεως σύμφωνα με τα άρθρα 3, §1.1.2 της Ε1 β/221 /65 Υ.Δ. 

3. Καθορισμός ειδικών όρων διάθεσης των επεξεργα¬ 
σμένων λυμάτων στο χείμμαρο Θέρμου: 

α. Οι οριζόμενοι παράμετροιτων επεξεργασμένων απο¬ 
βλήτων προς διάθεση στο ρέμμα θα προσαρμόζονται 
στην εκάστοτε αυστηρότερη ισχύουσα νομοθεσία προ- 
κειμένου να διαφυλάσσεται η ποσιμότητα του νερού της 
λίμνης Τριχωνίδας και το ευαίσθητο οικοσύστημά της. 

β. Οι προς έγκριση μελέτες και οι όροι απόδοσης της 
μονάδας επεξεργασίας θα πληρούν τα όρια και παραμέ¬ 
τρους της Ε1 β/221 /65 Υ.Δ., της Κ.Υ.Α. 46399/1352/86 και 
του Ν. 1650/86 και της Υ.Α. 69269/90. 

γ. Η μονάδα επεξεργασίας λυμάτων θα δέχεται μόνο 
αστικά απόβλητα - λύματα -του Δήμου θέρμου καθώς και 
τα απόβλητα του Βιολογικού Καθαρισμού των Δημοτικών 
Σφαγείων ©έρμου, τα οποία αφού θα έχουν επεξεργα- 
σθεί θα έχουν χαρακτηριστικά όμοια με τα αστικά από¬ 
βλητα και ισοδύναμο τέτοιο ώστε να μην παραβαίνονται οι 
όροιτων εγκεκριμένων μελετώνλειτουργίαςτης μονάδας 
επεξεργασίας και διάθεσης των λυμάτων και να μην επι¬ 
βαρύνεται η σωστή λειτουργία της μονάδας. Η μονάδα 
Β.Κ. θα δέχεται και λύματα βυτιοφόρων περιοχών Δήμου 
Θέρμου (οικιακά απόβλητα) και δε θα δέχεται βιοτεχνικά 
απόβλητα με ευθύνη του φορέα του. 

δ. Υπεύθυνος για τη σωστή λειτουργία και απόδοση του 
βιολογικού καθαρισμού και την κατάσταση και συντήρη¬ 
ση του αποδέκτη θα είναι το εκάστοτε Δημοτικό Συμβού¬ 
λιο Θέρμου. 

ε. Η λειτουργία του Β.Κ. θα είναι σύμφωνα μετιςεγκρι- 
θείσες μελέτες συλλογής - επεξεργασίας - απολύμανσης 
και διάθεσης των λυμάτων. 

στ. Τα επεξεργασμένα λύματα του Β.Κ., προ της διάθε¬ 
σής τους στο χείμμαρο Θέρμου, να διατίθονται σε λεκάνη 
φυτικής γης ώστε να δέχονται επιπλέον φυσική επεξερ¬ 
γασία για την καλύτερη προστασία της ποιότητας του 
αποδέκτη χειμμάρου. 

ζ. Η επίβλεψη κατασκευών και λειτουργίας του Βιολογι¬ 
κού Καθαρισμού θα γίνεται από υπεύθυνο υγειονολόγο 
Μηχανικό ή Χημικό Μηχανικό ή Περιβαντολόγο Μηχανι¬ 
κό. 

η. Η λάσπη των εγκαταστάσεων Β.Κ. μετά την επεξερ¬ 
γασία της προς αδρανοποίηση θα διατίθεται σε X. Υ.Τ.Α. ή 
προς λίπανση εφ’ όσονπληρεί όρους προς διάθεση για λί¬ 
πανση. Απαγορεύεται η διάθεσή της σε υδάτινους απο¬ 
δέκτες. 

θ. Το νερό του χειμμάρου Θέρμου δύναται να χρησιμο¬ 
ποιείται για άρδευση. 

ι. Οι αρμόδιες υπηρεσίες δύνανται δια της παρούσης να 
επιβάλλουν, πέραν των παραπάνω όρων τη λήψη άλλων 
απαιτούμενων συμπληρωματικών αυστηρότερων όρων 
και μέτρων για την προστασία της Δημόσιας Υγείας και 
του Περιβάλλοντος και με γνώμονα το ότι τελικός αποδέ¬ 
κτης των νερών του χειμμάρου Θέρμου είναι η λίμνη Τρι- 
χωνίδα από την οποία ήδη υδρεύονται οικισμοί. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αγρίνιο, 16 Μάίου 2001 

Ο Νομάρχης 
ΔΗ Μ. ΣΤΑΜΑΤΗΣ 
-♦- 

Αριθ. οικ. 1559 (10) 

Καθορισμός χρήσης φυσικού αποδέκτη των επεξεργα¬ 
σμένων αστικών αποβλήτων Δήμου Κεκροπίας Ν. Αι- 
τωλ/νίας. 

ΟΙ ΝΟΜΑΡΧΕΣ 

ΑΙΤΩΛΙΑΣ ΚΑΙ ΑΚΑΡΝΑΝΙΑΣ - ΛΕΥΚΑΔΟΣ 

Έχοντας υπ’ όψη: 

I. Την Υγ/κή Δ/ξη Ε1 β/221/65 (ΦΕΚ 138/Β724.2.65), 
όπως τροποποιήθηκε με τις αρ. Γ1/17831/7.12.71 (ΦΕΚ 
986/Β710.12.71) και Γ4/1305/2.8.74 (ΦΕΚ 801/Β7 9.8.74). 

II. Το Ν. 1650/86 (ΦΕΚ 160/Α786). 

III. Την Υ.Α. 69269/90 (ΦΕΚ678/Β'). 

IV. Την Κ.Υ.Α. 46399/1352/86 (ΦΕΚ438/Β786). 

V. Το από 29.1.01 πρακτικό της Επιτροπής Καθορισμού 
Αποδέκτη σύμφωνα με την αρ. οικ. 1902/26.6.00 Νομ. 
απόφαση, αποφασίζουμε: 

1. Καθορίζουμε ως φυσικό αποδέκτη των επεξεργασμέ¬ 
νων λυμάτωντου Δ.Δ. Παλαίρου του Δήμου Κεκροπίαςτη 
θαλάσσια περιοχή του Κόλπου Παλαίρου. 

2. Ανωτέρα χρήση θαλάσσιου αποδέκτη. 

Προσδιορίζουμε την ανωτέρας τάξης χρήση των υδά- 

τωντου Κόλπου Παλαίρου για κολύμβηση καιπάσα ετέρα 
χρήση πλην αλιείας εδωδίμων οστρακοδέρμων με τους 
όρους της Ε1 β/221/65 άρθρο 4 § 2.2 Υγ/κήςΔ/ξης. 

3. Καθορισμός ειδικών όρων διάθεσης αστικών υγρών 
αποβλήτων - λυμάτων στην οριζόμενη περιοχή: 

α. Οι οριζόμενοι παράμετροι των επεξεργασμένων λυ¬ 
μάτων προς διάθεση θα προσαρμόζονται στην εκάστοτε 
αυστηρότερη ισχύουσα νομοθεσία, όπως και οι όροι διά¬ 
θεσης. 

β. Ως σημείο εκβολής των επεξεργασμένων λυμάτων 
θεωρείται το άκρο αγωγού εκβολής με σύστημα διάχυ¬ 
σης πολλών θυρίδων για καλύτερη ανάμιξη με τα νερά 
του αποδέκτη και σημαντική αρχική αραίωση σε βάθος 
τουλάχιστον 30 πι και μήκους ελάχιστου 2 (κπγι από την 
ακτή. 

γ. Οι όροι διάθεσης θα ακολουθούν τις εγκριθείσες με¬ 
λέτες σύμφωνα με την ισχύουσα νομοθεσία με δυνατότη¬ 
τα τροποποίησής των προς αυστηρότερα για την προ¬ 
στασία του αποδέκτη. 

δ. Η επίβλεψη των εργασιών και η επίβλεψη λειτουργίας 
της μονάδας του Βιολογικού Καθαρισμού θα γίνεται από 
Υγιεινολόγο Μηχανικό. 

ε. Εάν είναι δυνατή η άρδευση εκτάσεων κατά τους θε¬ 
ρινούς μήνες, τότε αυτή να γίνεται βάση των όρων διάθε¬ 
σης των επεξεργασμένων λυμάτων στη θάλασσα και μό¬ 
νο για καλλιέργειες που επιτρέπεται η άρδευσή τους με 
επεξεργασμένα λύματα. 

στ. Ο Βιολογικός Καθαρισμός θα δέχεται μόνο τα αστι¬ 
κά απόβλητα-λύματα Δ.Δ. Παλαίρου Δήμου Κεκροπίας, 
σύμφωνα με τις εγκριθείσες μελέτες και όχι βιοτεχνικά - 
βιομηχανικά απόβλητα. Δεν θα εξυπηρετούνται τυροκο¬ 
μεία, ελαιοτριβεία ή άλλες βιοτεχνίες της περιοχής. 

ζ. Ευθύνη της καλής λειτουργίας της μονάδας επεξερ- 

γασίας λυμάτων και συντήρησης του αποδέκτη θα έχει ο 
Δήμος Κεκροπίας. 

η. Οι εγκριθείσες μελέτες θα ακολουθούν τους όρους 
της παρούσης καθώς και τους όρους της Ε1 β/221/65 
Υ.Δ., της Κ.Υ.Α. 46399/86 και τους όρους που απορρέουν 
από το Ν. 1650 «Περί προστασίας περιβάλλοντος», κα¬ 
θώς και η λειτουργία της μονάδας θα ακολουθεί τα πα¬ 
ραπάνω. 

θ. Δεν επιτρέπεται η διοχέτευση ιλύος από τις εγκα¬ 
ταστάσεις επεξεργασίας αποβλήτων άμεσα ή έμμεσα 
σε θαλάσσιο χώρο. 

ι. Οι αρμόδιες υπηρεσίες δύνανται δια της παρούσης να 
επιβάλλουν, πέραν των παραπάνω όρων, τη λήψη άλλων 
απαιτούμενων συμπληρωματικών αυστηρότερων όρων 
και μέτρων για την προστασία της Δημόσιας Υγείας και 
του Περιβάλλοντος και με γνώμονα τις ειδικές κοινωνικές 
περιβαλλοντικές, πολιτισμικές απαιτήσεις και την κατά¬ 
σταση του αποδέκτη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αγρίνιο, 16 Μάίου 2001 
Οι Νομάρχες 

Αιτωλίας και Ακαρνανίας Λευκάδος 

ΔΗΜΗΤΡΙΟΣ ΣΤΑΜΑΤΗΣ ΣΠΥΡΟΣ ΜΑΡΓΕΛΗΣ 
-Φ- 

( 11 ) 

Απόρριψη αίτησης για χορήγηση Άδειας Μεταλλευτικών 
Ερευνών σε περιοχή του Νομού Έβρου, του ΧΑΤΖΗ- 
ΑΓΓΕΛΟΥ ΠΛΟΥΜΗ (Β.Ν. 607). 

Ο ΝΟΜΑΡΧΗΣ ΕΒΡΟΥ 

Μετην536/ΔΒΕ/Φ24.2/5/21.5.2001 απόφαση Νομάρχη 
Έβρου που εκδόθηκε σύμφωνα με τις διατάξεις του Ν.Δ. 
210/73, του Ν. 274/76 «Περί Μεταλλευτικού Κώδικος» και 
του Π.Δ. 92/93 ύστερα από την αίτηση - δήλωση του ΧΑ- 
ΤΖΗΑΓΓΕΛΟΥ ΠΛΟΥΜΗ που επιδόθηκε νόμιμα σε μας 
στις 7.5.2001 και πήρε Β.Ν. 607, απορρίπτεται η χορήγη¬ 
ση Άδειας Μεταλλευτικών Ερευνών, σε χώρο έκτασης 
9.925,70 στρεμμάτων που βρίσκεται στην περιοχή του 
Δ.Δ. Μάκρης, του Δήμου Αλεξ/πολης, του Νομού Έβρου 
μετά εξής όρια: 

Κ.Φ.Χ. «ΑΛΕΞΑΝΔΡΟΥΠΟΛΗΣ» κλίμακα 1:100.000 


Ι_= 40° 45’ 

' Μ= +2° 15' 




Α. 

X = 

-22.000 

Ψ = 

= + 

11.700 

Β. 

X = 

-22.600 

Ψ = 

= + 

12.800 

Γ. 

X = 

-18.100 

Ψ = 

= + 

12.600 

Δ. 

X = 

-15.737,15 

Ψ = 

= + 

12.651,39 

Ε. 

X = 

-15.737,15 

Ψ = 

= + 

11.112.46 

Ζ. 

X = 

-18.866,90 

Ψ = 

= + 

11.064,37 

Η. 

X = 

-19.998,42 

Ψ = 

= + 

11.040,32 


Θ. X = -21.009,57 Ψ = +11,112,46 
Α. Χ =-22.000 Ψ = +11.700 

επειδή πρόκειται για νέα αίτηση - δήλωση που υποβλή¬ 
θηκε ταυτόχρονα με την παραίτηση από χορηγηθείσα 
στο ίδιο χώρο ΑΜΕ με αριθ. ΒΝ. 580. 

Ο Νομάρχης 
ΓΕΩΡΓΙΟΣ ΝΤΟΛΙΟΣ 
-Φ- 

( 12 ) 

Απόρριψη αίτησης για χορήγηση Άδειας Μεταλλευτικών 
Ερευνών σε περιοχή του Νομού Έβρου, του ΧΑΤΖΗ- 
ΑΓΓΕΛΟΥ ΠΛΟΥΜΗ (Β.Ν. 606). 

Ο ΝΟΜΑΡΧΗΣ ΕΒΡΟΥ 

Με την 535/ΔΒΕ/Φ24.2/4/21.5.2001 απόφαση Νομάρχη 
Έβρου, που εκδόθηκε σύμφωνα με τις διατάξεις του 
Ν.Δ. 210/73, του Ν. 274/76 «Περί Μεταλλευτικού Κωδι¬ 
κός» και του Π.Δ. 92/93 ύστερα από την αίτηση - δήλωση 
του ΧΑΤΖΗΑΓΓΕΛΟΥ ΠΛΟΥΜΗ που επιδόθηκε νόμιμα 
σε μας στις 7.5.2001 και πήρε Β.Ν. 606, απορρίπτεται η 
χορήγηση Άδειας Μεταλλευτικών Ερευνών, σε χώρο 
έκτασης 6.700 στρεμμάτων που βρίσκεται στην περιοχή 
του Δ.Δ. Μεστής, του Δήμου Αλεξ/πολης, του Νομού 
Έβρου, μετά εξής όρια : 

Κ.Φ.Χ. «ΜΑΡΩΝΕΙΑΣ» κλίμακα 1:100.000 Ε= 40° 45’ 
Μ = +1° 45’ 


Α. 

Χ= +12.700 

Ψ= +21.700 

Β. 

Χ= +16.500 

Ψ= +23.100 

Γ. 

Χ= +17.600 

Ψ= +22.100 

Δ. 

Χ= +12.900 

Ψ= +20.100 

Ε. 

Χ= +12.750 

Ψ= +20.600 

Α. 

Χ= +12.700 

Ψ= +21.700 


επειδή πρόκειται για νέα αίτηση - δήλωση που υποβλή¬ 
θηκε ταυτόχρονα με την παραίτηση από χορηγηθείσα 
στο ίδιο χώρο ΑΜΕ με αριθ. ΒΝ. 579. 

Ο Νομάρχης 
ΓΕΩΡΓΙΟΣ ΝΤΟΛΙΟΣ 
-Φ- 

(13) 

Χορήγηση άδειας ασκήσεως επαγγέλματος Κοινωνικής 
Λειτουργού στην Παπούλη Φωτεινή του Κυριάκου. 

Ο ΝΟΜΑΡΧΗΣ ΛΑΚΩΝΙΑΣ 

Με την 2620/ 27.4.2001 απόφαση Νομάρχη Λακωνίας 
χορηγήθηκε άδεια ασκήσεως επαγγέλματος Κοινωνικής 
Λειτουργού στην Παπούλη Φωτεινή του Κυριάκου. 

Ο Νομάρχης 
ΓΡΗΓ. ΑΠΟΣΤΟΛΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




